Premierul Marcel Ciolacu a precizat duminică seară, într-un interviu pentru Antena 3 CNN, că România se prăbușește în lipsa fondurilor europene și în absența implemnetării fondurilor europene.
“Noi am avut timp de 32 de ani creșteri economice de consum. Anul trecut și anul acesta vor fi creșteri economice de investiții. După ce terminăm aceste investiții, România trebuie să intre în zona de creștere economică pe producție”, a declarat Marcel Ciolacu.
De asemenea, premierul este convins că România nu va pierde bani din PNRR.
„Sunt optimist. Am închis pentru prima dată un exercițiu financiar la 97%. Cel trecut, pe care l-au închis alții a fost de 54%”, mai precizează Marcel Ciolacu.